CELEX: 32010R0945
Language: lv
Date: 2010-10-21 00:00:00
Title: Komisijas Regula (ES) Nr. 945/2010 ( 2010. gada 21. oktobris ), ar ko pieņem plānu par tādu resursu sadalījumu dalībvalstīm, kas jāiekļauj 2011. budžeta gadā pārtikas piegādei no intervences krājumiem vistrūcīgākajām personām ES, un atkāpjas no dažiem noteikumiem Regulā (ES) Nr. 807/2010

22.10.2010   
            
            
               LV
            
            
               Eiropas Savienības Oficiālais Vēstnesis
            
            
               L 278/1
            
         KOMISIJAS REGULA (ES) Nr. 945/2010
   (2010. gada 21. oktobris),
   ar ko pieņem plānu par tādu resursu sadalījumu dalībvalstīm, kas jāiekļauj 2011. budžeta gadā pārtikas piegādei no intervences krājumiem vistrūcīgākajām personām ES, un atkāpjas no dažiem noteikumiem Regulā (ES) Nr. 807/2010
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1), un jo īpaši tās 43. panta f) un g) punktu saistībā ar tās 4. pantu,
   ņemot vērā Padomes 1998. gada 15. decembra Regulu (EK) Nr. 2799/98, ar ko nosaka euro agromonetāro režīmu (2), un jo īpaši tās 3. panta 2. punktu,
   tā kā:
   
               (1)
            
            
               Atbilstīgi 2. pantam Komisijas 2010. gada 14. septembra Regulā (ES) Nr. 807/2010, ar ko nosaka sīki izstrādātus noteikumus pārtikas piegādei no intervences krājumiem vistrūcīgākajām personām Savienībā (3), Komisijai ir jāpieņem sadales plāns, ko paredzēts finansēt no 2011. budžeta gadā pieejamajiem līdzekļiem. Šajā plānā jo īpaši jāparedz katrai dalībvalstij, kura piemēro šo pasākumu, finanšu līdzekļu maksimālā summa, kas pieejama, lai šī valsts varētu izpildīt savu plāna daļu, un katra veida produktu daudzums, kas jāizņem no intervences aģentūru rīcībā esošajiem krājumiem.
            
         
               (2)
            
            
               Attiecībā uz 2011. budžeta gadu sadales plānā iesaistītās dalībvalstis ir sniegušas Komisijai Regulas (ES) Nr. 807/2010 1. pantā pieprasīto informāciju.
            
         
               (3)
            
            
               Lai sadalītu līdzekļus, jāņem vērā pieredze un mērogi, kādos dalībvalstis izmantojušas tām iedalītos līdzekļus iepriekšējos gados.
            
         
               (4)
            
            
               Regulas (ES) Nr. 807/2010 2. panta 3. punkta a) apakšpunkta iii) daļā ir paredzēti līdzekļu piešķīrumi, lai tirgū iepirktu produktus, kas uz laiku nav pieejami intervences krājumos. Ņemot vērā, ka patlaban intervences aģentūru rīcībā esošie sviesta krājumi nav pietiekami, lai veiktu piešķīrumus, ir jānosaka 2011. budžeta gada sadales plāna izpildei nepieciešamo līdzekļu piešķīrumi, lai tirgū varētu izdarīt iepirkumus.
            
         
               (5)
            
            
               Regulas (ES) Nr. 807/2010 4. pantā paredzēts, ka, ja intervences krājumos nav pieejami rīsi, Komisija var atļaut no intervences krājumiem izņemt labību, lai maksātu par to rīsu vai rīsu produktu piegādēm, ko mobilizē tirgū. Tā kā pašreiz intervences krājumos nav rīsu, ir jāatļauj no intervences krājumiem izņemt labību, lai maksātu par rīsu produktu mobilizāciju tirgū.
            
         
               (6)
            
            
               Regulas (ES) Nr. 807/2010 8. panta 1. punktā ir paredzēts, ka produktus, kas nav pieejami kādas dalībvalsts intervences krājumos, var pārvest no vienas dalībvalsts citā, kur šie produkti ir vajadzīgi ikgadējā sadales plāna izpildei. Tādēļ šāda pārvešana no vienas ES valsts citā, lai izpildītu 2011. gada plānu, ir jāatļauj, ievērojot Regulas (ES) Nr. 807/2010 8. pantā paredzētos nosacījumus.
            
         
               (7)
            
            
               Turklāt, ņemot vērā tirgus situāciju labības nozarē un lai Komisija varētu efektīvi un laikus pārvaldīt labības intervences krājumus, produktu pārvešanas gadījumā no vienas ES valsts citā ir lietderīgi, lai piegādātājas dalībvalstis nekavējoties informē Komisiju par katra labības veida daudzumiem, kuri ir intervences krājumos to teritorijā un ko tās paturēs 2011. gada sadales plāna izpildei.
            
         
               (8)
            
            
               Ņemot vērā 2011. gada sadales plāna izpildes sarežģītību, jo ir jāveic liela apjoma pārvedumi no vienas ES valsts citā, ir lietderīgi palielināt Regulas (ES) Nr. 807/2010 3. panta 4. punktā noteikto 5 % robežu.
            
         
               (9)
            
            
               Lai nodrošinātu, ka produkti no intervences krājumiem nenonāk tirgū gada laikā neatbilstošā brīdī, ir jāsaīsina Regulas (ES) Nr. 807/2010 3. panta 2. punkta pirmajā, otrajā un trešajā daļā noteiktie periodi, kuru laikā no intervences krājumiem var izņemt produktus.
            
         
               (10)
            
            
               Ņemot vērā to produktu lielo apjomu, kurus paredzēts izņemt no intervences krājumiem, un lielos apjoma pārvedumus no vienas ES valsts citā, ir lietderīgi atkāpties no sešdesmit dienu perioda, kad atļauts izņemt produktus no intervences krājumiem saskaņā ar Regulas (ES) Nr. 807/2010 3. panta 2. punkta piekto daļu.
            
         
               (11)
            
            
               Ņemot vērā pašreizējo tirgus situāciju labības nozarē, kur dominē augsts tirgus cenu līmenis, ir lietderīgi, lai nodrošinātu Savienības finanšu intereses, palielināt drošības naudu, kas jāiemaksā līgumslēdzējam, kurš veic labības piegādi, kā noteikts Regulas (ES) Nr. 807/2010 4. panta 3. punktā un 8. panta 4. punktā.
            
         
               (12)
            
            
               Ikgadējā sadales plāna izpildei noteicošā diena Regulas (EK) Nr. 2799/98 3. panta nozīmē ir diena, kad sākas valsts rezerves intervences krājumu pārvaldības finanšu gads.
            
         
               (13)
            
            
               Atbilstīgi Regulas (ES) Nr. 807/2010 2. panta 2. punktam Komisija ikgadējā sadales plāna izstrādes gaitā apspriedās ar lielākajām organizācijām, kas labi pārzina vistrūcīgāko personu problēmas ES.
            
         
               (14)
            
            
               Lauksaimniecības tirgu kopīgās organizācijas pārvaldības komiteja nav sniegusi atzinumu tās priekšsēdētāja noteiktajā termiņā,
            
         IR PIEŅĒMUSI ŠO REGULU.
   1. pants
   Pārtikas produktu sadali vistrūcīgākajām personām ES saskaņā ar Regulas (EK) Nr. 1234/2007 27. pantu 2011. gadā īsteno atbilstīgi šīs regulas I pielikumā iekļautajam ikgadējam sadales plānam.
   Labības izmantošana, lai maksātu par rīsu produktu mobilizāciju tirgū, ir atļauta, kā minēts Regulas (ES) Nr. 807/2010 4. panta 2. punktā.
   2. pants
   Piešķīrumi dalībvalstīm sviesta iepirkšanai ES tirgū saskaņā ar 1. pantā minēto plānu ir noteikti II pielikumā.
   3. pants
   1.   Ar šo atļauj šīs regulas III pielikumā uzskaitīto produktu pārvešanu no vienas ES valsts citā, ievērojot Regulas (ES) Nr. 807/2010 8. pantā paredzētos nosacījumus.
   2.   Labības pārvešanas gadījumā no vienas ES valsts citā dalībvalstis paziņo Komisijai 15 dienu laikā pēc šī regulas stāšanās spēkā par katra labības veida daudzumiem, kas ir to intervenču aģentūru rīcībā un kuri paturēti 2011. gada sadales plāna izpildei.
   4. pants
   Atkāpjoties no Regulas (ES) Nr. 807/2010 3. panta 2. punkta pirmās un trešās daļas, attiecībā uz 2011. gada sadales plānu sviesta un sausā vājpiena izņemšana no intervences krājumiem notiks no 2011. gada 1. jūnija līdz 30. septembrim.
   Tomēr šā panta pirmo daļu nepiemēro 500 tonnu vai mazāka produktu daudzuma piešķīrumiem.
   Attiecībā uz 2011. gada sadales plānu sešdesmit dienu periodu, kad izņemtie produkti ir jāpārvieto, kā paredzēts Regulas (ES) Nr. 807/2010 3. panta 2. punkta piektajā daļā, nepiemēro sviestam un sausajam vājpienam.
   5. pants
   Atkāpjoties no Regulas (ES) Nr. 807/2010 3. panta 2. punkta sestās daļas, attiecībā uz 2011. gada sadales plānu 70 % no labības krājumiem, kas ir intervences aģentūru rīcībā, jāizņem pirms 2011. gada 1. jūnija.
   Attiecībā uz 2011. gada sadales plānu sešdesmit dienu periodu, kad izņemtie produkti ir jāpārvieto, kā paredzēts Regulas (ES) Nr. 807/2010 3. panta 2. punkta piektajā daļā, nepiemēro labībai.
   6. pants
   Atkāpjoties no Regulas (ES) Nr. 807/2010 4. panta 3. punkta piektās daļas un 8. panta 4. punkta pirmās daļas, attiecībā uz 2011. gada sadales plānu pirms labība tiek izņemta no intervences, līgumslēdzējs, kas veic piegādi, iemaksā drošības naudu, kas vienāda ar EUR 150 par tonnu.
   7. pants
   Atkāpjoties no Regulas (ES) Nr. 807/2010 3. panta 4. punkta, attiecībā uz 2011. gada sadales plānu, ja pamatotas izmaiņas skar 10 % vai vairāk no ES plānā katram produktam reģistrētajiem daudzumiem vai vērtībām, tad plāns ir jāpārskata.
   8. pants
   Šīs regulas 1. pantā minētā ikgadējā sadales plāna izpildes nolūkā Regulas (EK) Nr. 2799/98 3. pantā paredzētā noteicošā diena ir 2010. gada 1. oktobris.
   9. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2010. gada 21. oktobrī
      
         
            Komisijas un tās priekšsēdētāja vārdā –
         
            lauksaimniecības un lauku attīstības ģenerāldirektors
         
         Jean-Luc DEMARTY
      
   
   
      (1)  OV L 299, 16.11.2007., 1. lpp.
   
      (2)  OV L 349, 24.12.1998., 1. lpp.
   
      (3)  OV L 242, 15.9.2010., 9. lpp.
   
      I PIELIKUMS
      
         IKGADĒJAIS SADALES PLĀNS 2011. GADAM
      
      
                  a)
               
               
                  Finanšu līdzekļi, kas pieejami 2011. gada plāna izpildei katrā dalībvalstī:
                  
                              (EUR)
                           
                        
                              Dalībvalsts
                           
                           
                              Sadale
                           
                        
                              
                                 Belgique/België
                              
                           
                           
                              10 935 075
                           
                        
                              
                                 България
                              
                           
                           
                              11 042 840
                           
                        
                              
                                 Česká republika
                              
                           
                           
                              120 462
                           
                        
                              
                                 Eesti
                              
                           
                           
                              782 938
                           
                        
                              
                                 Éire/Ireland
                              
                           
                           
                              1 196 457
                           
                        
                              
                                 Elláda
                              
                           
                           
                              20 045 000
                           
                        
                              
                                 España
                              
                           
                           
                              74 731 353
                           
                        
                              
                                 France
                              
                           
                           
                              72 741 972
                           
                        
                              
                                 Italia
                              
                           
                           
                              100 649 380
                           
                        
                              Latvija
                           
                           
                              6 723 467
                           
                        
                              
                                 Lietuva
                              
                           
                           
                              7 781 341
                           
                        
                              
                                 Luxembourg
                              
                           
                           
                              107 483
                           
                        
                              
                                 Magyarország
                              
                           
                           
                              14 146 729
                           
                        
                              
                                 Malta
                              
                           
                           
                              640 243
                           
                        
                              
                                 Polska
                              
                           
                           
                              75 320 186
                           
                        
                              
                                 Portugal
                              
                           
                           
                              20 513 026
                           
                        
                              
                                 România
                              
                           
                           
                              49 578 143
                           
                        
                              
                                 Slovenija
                              
                           
                           
                              2 409 038
                           
                        
                              
                                 Slovakia
                              
                           
                           
                              4 809 692
                           
                        
                              
                                 Suomi/Finland
                              
                           
                           
                              5 725 175
                           
                        
                              Kopā
                           
                           
                              480 000 000
                           
                        
            
                  b)
               
               
                  Katra veida produktu daudzums, kas jāizņem no ES intervences krājumiem sadalei katrā dalībvalstī, ievērojot šā pielikuma a) punktā noteiktās maksimālās summas:
                  
                              (tonnās)
                           
                        
                              Dalībvalsts
                           
                           
                              Labība
                           
                           
                              Sviests
                           
                           
                              Sausais vājpiens
                           
                           
                              Cukurs
                           
                        
                              
                                 Belgique/België
                              
                           
                           
                              74 030
                           
                           
                              —
                           
                           
                              1 687
                           
                           
                               
                           
                        
                              
                                 България
                              
                           
                           
                              103 318
                           
                           
                              —
                           
                           
                              —
                           
                           
                               
                           
                        
                              
                                 Česká Republika
                                  (1)
                              
                           
                           
                              401
                           
                           
                              —
                           
                           
                              —
                           
                           
                              9
                           
                        
                              
                                 Eesti
                                  (2)
                              
                           
                           
                              7 068
                           
                           
                              —
                           
                           
                              —
                           
                           
                               
                           
                        
                              
                                 Eire/Ireland
                              
                           
                           
                              250
                           
                           
                              109
                           
                           
                              —
                           
                           
                               
                           
                        
                              
                                 Elláda
                              
                           
                           
                              88 836
                           
                           
                              976
                           
                           
                              —
                           
                           
                               
                           
                        
                              
                                 España
                              
                           
                           
                              305 207
                           
                           
                              —
                           
                           
                              23 507
                           
                           
                               
                           
                        
                              
                                 France
                              
                           
                           
                              491 108
                           
                           
                              —
                           
                           
                              11 305
                           
                           
                               
                           
                        
                              
                                 Italia
                              
                           
                           
                              467 683
                           
                           
                              —
                           
                           
                              28 281
                           
                           
                               
                           
                        
                              Latvija
                           
                           
                              50 663
                           
                           
                              —
                           
                           
                              730
                           
                           
                               
                           
                        
                              
                                 Lietuva
                              
                           
                           
                              61 000
                           
                           
                              —
                           
                           
                              704
                           
                           
                               
                           
                        
                              
                                 Luxembourg
                                  (3)
                              
                           
                           
                              —
                           
                           
                              —
                           
                           
                              —
                           
                           
                               
                           
                        
                              
                                 Magyarország
                              
                           
                           
                              132 358
                           
                           
                              —
                           
                           
                              —
                           
                           
                               
                           
                        
                              
                                 Malta
                              
                           
                           
                              5 990
                           
                           
                              —
                           
                           
                              —
                           
                           
                               
                           
                        
                              
                                 Polska
                              
                           
                           
                              441 800
                           
                           
                              —
                           
                           
                              15 686
                           
                           
                               
                           
                        
                              
                                 Portugal
                              
                           
                           
                              61 906
                           
                           
                              458
                           
                           
                              5 000
                           
                           
                               
                           
                        
                              
                                 România
                              
                           
                           
                              370 000
                           
                           
                              —
                           
                           
                              5 600
                           
                           
                               
                           
                        
                              
                                 Slovenija
                              
                           
                           
                              14 159
                           
                           
                              —
                           
                           
                              500
                           
                           
                               
                           
                        
                              
                                 Slovakia
                              
                           
                           
                              45 000
                           
                           
                              —
                           
                           
                              —
                           
                           
                               
                           
                        
                              
                                 Suomi/Finland
                              
                           
                           
                              38 500
                           
                           
                              —
                           
                           
                              899
                           
                           
                               
                           
                        
                              Kopā
                           
                           
                              2 759 277
                           
                           
                              1 543
                           
                           
                              93 899
                           
                           
                              9
                           
                        
            
         (1)  Piešķīrums Čehijai sausā vājpiena iepirkšanai ES tirgū: EUR 37 356 un sviesta iepirkšanai ES tirgū: EUR 33 263.
      
         (2)  Piešķīrums Igaunijai sausā vājpiena iepirkšanai ES tirgū: EUR 7 471 un sviesta iepirkšanai ES tirgū: EUR 18 627.
      
         (3)  Piešķīrums Luksemburgai sausā vājpiena iepirkšanai ES tirgū: EUR 101 880.
   
   
      II PIELIKUMS
      Piešķīrumi dalībvalstīm sviesta iepirkšanai ES tirgū:
      
                  (EUR)
               
            
                  Dalībvalsts
               
               
                  Sviests
               
            
                  
                     Éire/Ireland
                  
               
               
                  867 046
               
            
                  
                     Elláda
                  
               
               
                  7 835 710
               
            
                  
                     Portugal
                  
               
               
                  3 666 327
               
            
                  Kopā
               
               
                  12 369 083
               
            
   
      III PIELIKUMS
      
                  a)
               
               
                  Saskaņā ar 2011. budžeta gadam izstrādāto plānu atļautā labības pārvešana no vienas ES valsts citā:
                  
                               
                           
                           
                              Daudzums
                              (tonnās)
                           
                           
                              Īpašnieks
                           
                           
                              Saņēmējs
                           
                        
                              1.
                           
                           
                              39 080
                           
                           
                              BLE, Deutschland
                           
                           
                              BIRB, Belgique
                           
                        
                              2.
                           
                           
                              57 631
                           
                           
                              Pôdohospodárska platobná agentúra, Slovenská Republika
                           
                           
                              Държавен фонд “Земеделие” – Разплащателна агенция, България
                           
                        
                              3.
                           
                           
                              250
                           
                           
                              FranceAgriMer, France
                           
                           
                              OFI, Ireland
                           
                        
                              4.
                           
                           
                              88 836
                           
                           
                              Mezőgazdasági és Vidékfejlesztési Hivatal, Magyarország
                           
                           
                              OPEKEPE, Elláda
                           
                        
                              5.
                           
                           
                              305 207
                           
                           
                              FranceAgriMer, France
                           
                           
                              FEGA, España
                           
                        
                              6.
                           
                           
                              467 683
                           
                           
                              BLE, Deutschland
                           
                           
                              AGEA, Italia
                           
                        
                              7.
                           
                           
                              27 670
                           
                           
                              PRIA, Eesti
                           
                           
                              Rural Support Service, Latvia
                           
                        
                              8.
                           
                           
                              5 990
                           
                           
                              AMA, Austria
                           
                           
                              Ministry for Resources and Rural Affairs Paying Agency, Malta
                           
                        
                              9.
                           
                           
                              75 912
                           
                           
                              BLE, Deutschland
                           
                           
                              ARR, Polska
                           
                        
                              10.
                           
                           
                              61 906
                           
                           
                              FranceAgriMer, France
                           
                           
                              IFAP I.P., Portugal
                           
                        
                              11.
                           
                           
                              146 070
                           
                           
                              SZIF, Česká republika
                           
                           
                              Agenția de Plăți și Intervenție pentru Agricultură, România
                           
                        
                              12.
                           
                           
                              162 497
                           
                           
                              Mezőgazdasági és Vidékfejlesztési Hivatal, Magyarország
                           
                           
                              Agenția de Plăți și Intervenție pentru Agricultură, România
                           
                        
                              13.
                           
                           
                              14 159
                           
                           
                              AMA, Austria
                           
                           
                              Agencija Republike Slovenije za kmetijske trge in razvoj podeželja, Slovenija
                           
                        
            
                  b)
               
               
                  Saskaņā ar 2011. budžeta gadam izstrādāto plānu atļautā sausā vājpiena pārvešana no vienas ES valsts citā:
                  
                               
                           
                           
                              Daudzums
                              (tonnās)
                           
                           
                              Īpašnieks
                           
                           
                              Saņēmējs
                           
                        
                              1.
                           
                           
                              23 507
                           
                           
                              OFI, Ireland
                           
                           
                              FEGA, España
                           
                        
                              2.
                           
                           
                              28 281
                           
                           
                              BLE, Deutschland
                           
                           
                              AGEA, Italia
                           
                        
                              3.
                           
                           
                              730
                           
                           
                              PRIA, Eesti
                           
                           
                              Rural Support Service, Latvia
                           
                        
                              4.
                           
                           
                              13 090
                           
                           
                              BLE, Deutschland
                           
                           
                              ARR, Polska
                           
                        
                              5.
                           
                           
                              4 393
                           
                           
                              FranceAgriMer, France
                           
                           
                              IFAP I.P., Portugal
                           
                        
                              6.
                           
                           
                              5 600
                           
                           
                              BLE, Deutschland
                           
                           
                              Agenția de Plăți și Intervenție pentru Agricultură, România
                           
                        
                              7.
                           
                           
                              500
                           
                           
                              SZIF, Česká republika
                           
                           
                              Agencija Republike Slovenije za kmetijske trge in razvoj podeželja, Slovenija
                           
                        
            
                  c)
               
               
                  Saskaņā ar 2011. budžeta gadam izstrādāto plānu atļautā sviesta pārvešana no vienas ES valsts citā:
                  
                               
                           
                           
                              Daudzums
                              (tonnās)
                           
                           
                              Īpašnieks
                           
                           
                              Saņēmējs
                           
                        
                              1.
                           
                           
                              109
                           
                           
                              Lietuvos žemės ūkio ir maisto produktų rinkos reguliavimo agentūra, Lietuva
                           
                           
                              OFI, Ireland
                           
                        
                              2.
                           
                           
                              181
                           
                           
                              PRIA, Eesti
                           
                           
                              OPEKEPE, Elláda
                           
                        
                              3.
                           
                           
                              795
                           
                           
                              Lietuvos žemės ūkio ir maisto produktų rinkos reguliavimo agentūra, Lietuva
                           
                           
                              OPEKEPE, Elláda
                           
                        
                              4.
                           
                           
                              458
                           
                           
                              Lietuvos žemės ūkio ir maisto produktų rinkos reguliavimo agentūra, Lietuva
                           
                           
                              IFAP I.P., Portugal